**VERESEGYHÁZ VÁROS**

**ÖNKORMÁNYZATA**

**ELŐIRÁNYZAT-MÓDOSÍTÁS**

**2016. SZEPTEMBER 30.**

2**016. ÉVI KÖLTSÉGVETÉS**

**III. NEGYEDÉVI TELJESÍTÉSI ADATAI**



**Veresegyház Város Polgármestere**

** 222112 Veresegyház, Fő út 35.  28 – 588-600  28 – 588-646**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

A Képviselő-testület 2016. november- ai **rendes/rendkívüli** ülésére

Tárgy: **Veresegyház Város Önkormányzatának 2/2016. (II. 29.) számú**

**költségvetési rendeletének módosítása**

**A 2016. évi költségvetés III. negyedévi teljesítési adatainak**

**tájékoztatója**

Készítette: Jáger Ágnes pénzügyi osztályvezető

Látta és ellenjegyzi: Garai Tamás jegyző

Tárgyalta: Pénzügyi Bizottság

Az előterjesztés **nyílt/zárt** ülésen tárgyalható

A döntés elfogadásához **egyszerű/minősített** döntés szükséges

Veresegyház Város Önkormányzata

Veresegyház, Fő út 35.

**ELŐTERJESZTÉS**

ELŐIRÁNYZAT-MÓDOSÍTÁS

(2016.09.30.)

**Tisztelt Képviselő-Testület!**

Az előirányzat-módosítás adatai az Önkormányzat, a Polgármesteri Hivatal, a GAMESZ-hoz tartozó költségvetési szervek, valamint az Idősek Otthona költségvetésében 2016. szeptember 30-ai időponttal végrehajtott változtatásokat tartalmazzák. Mivel 2016.08.03-án már módosításra került a 2016. évi költségvetési rendelet, de akkor nem készült teljes körű táblarendszer, ezért az adatokat jelen előterjesztésben a 2016.06.30-ai előirányzatokhoz viszonyítjuk. Az ismertetett számadatok tartalmazzák a költségvetés III. negyedév végi teljesítés adatait, mely alapján a képviselő-testület, tájékoztatást kap a 2016. évi költségvetés alakulásáról.

**BEVÉTELEK**

**MŰKÖDÉSI BEVÉTELEK**

**A működési költségvetési bevételek** előirányzat **csökkenése 1.623.485 e Ft** a félévi előirányzathoz képest. Ez több tényező hatására alakult ki, melyek az alábbiak:

Működési célú támogatások 26.463 e Ft

Közhatalmi bevételek - 1.714.758 e Ft

Működési bevételek 65.271 e Ft

Működési célú átvett pénzek - 461 e Ft

**A működési célú támogatások előirányzatának növekedését** több tényező váltotta ki. A helyi önkormányzatok egyes köznevelési feladatainak támogatása, a települési önkormányzatok szociális, gyermekjóléti és gyermekétkeztetési feladatainak támogatása 5.208 e Ft-tal növekedett. A bérkompenzációra kapott támogatás 7.637 e Ft-tal, Az országos népszavazás lebonyolításának támogatása 2.530 e Ft-tal növelte az előirányzatot. Egyéb működési támogatások 1.088 e Ft-tal növelték meg az előirányzatot. A Medveotthonnak III. negyedévi befizetései 10.000 e Ft növekedést okoztak. Mindezen tényezők együttesen 26.463 e Ft előirányzat növekedést eredményeztek, amit a 2.1.-2.10. számú melléklet részletesen tartalmaz.

A működési célú támogatások bevételeinek teljesítése a III. negyedévben 740.096 e Ft, ami 77,5 %-os teljesítési szintnek felel meg.

**A közhatalmi bevételek előirányzata 1.714.758 e Ft-tal csökkent.** Ez az iparűzési adó előirányzatának 1.714.870 e Ft csökkenéséből, valamint a Hivatalnál megjelenő 112 e Ft környezetvédelmi bírság előirányzat növekedéséből áll. Ezzel a módosítással az iparűzési adóbevétel kiesése korrekcióra kerül a költségvetésben. A közhatalmi bevételek teljesítése 2.753.894 e Ft a III. negyedév végéig, ami 89 %-os teljesítési szintnek felel meg a módosított előirányzathoz viszonyítva. Az adónemek szerinti részletes előirányzat és teljesítési adatokat a 2.11. számú melléklet tartalmazza.

**A működési bevételek előirányzat növekedése 65.271 e Ft,** mely változás az alábbi három intézménynél jelenik meg:

Az **Önkormányzat** esetében a készletértékesítésnél, a szolgáltatások és a közvetített szolgáltatásoknál 10.588 e Ft az előirányzat csökkenés mértéke. Az áfa bevételeknél 30.046 e Ft az előirányzat növekedése (ebből 29.844 e Ft a 2016. 08. 3-ai előirányzat módosítás eredménye). További jelentős növekedés mutatkozik az egyéb működési bevételeknél 24.017 e Ft összegben. Az előirányzat növekedésének összege **43.475 e Ft.**

A **Polgármesteri Hivatal** előirányzatában a szolgáltatásokból és a közvetített szolgáltatásokból 907 e Ft, a kapcsolódó kiszámlázott áfából 389 e Ft többletbevétel eredményezi a **1.296 e Ft**-os növekedést.

Az előirányzatok változását a 2. számú melléklet tartalmazza.

A Medveotthon esetében a működésből származó bevétel előirányzata 20.500 e Ft-tal emelkedett. Ez a kedvezően alakuló látogatószámnak köszönhető.

A működési bevételek teljesítése 1.199.181 e Ft, amely 72 %-os szintnek felel meg a módosított előirányzathoz viszonyítva.

**Az államháztartáson kívülről működésre átvett pénzek előirányzata 461 e Ft csökkenést** mutat. (Részletezését a 2.12.-2.13. számú melléklet tartalmazza.)

Az államháztartáson kívülről működésre átvett pénzek III. negyedévi teljesítése 15.170 e Ft, ami 30,5 %-os szintet jelent.

**A működési költségvetési bevételek teljesítési adata a III. negyedévben 4.708.341 e Ft, ami 81,8 %-os teljesítésnek felel meg a módosított előirányzathoz viszonyítva.**

**FELHALMOZÁSI BEVÉTELEK**

**A felhalmozási célú támogatások előirányzata nem változott.** (Részletezést a 3.4. számú melléklet tartalmazza.) A teljesítési adat 130.360 e Ft, ami 100 %-nak tekinthető, mivel egyéb pályázati pénzt nem várunk.

**A felhalmozási bevételek előirányzata 155.035 e Ft-tal növekedett**, ami a 2016 08. 3-ai előirányzat emelkedését jelenti. A felhalmozási bevételek teljesítése 390.092 e Ft, ami 56 %-os teljesítési szintnek felel meg.

**A felhalmozási célú átvett pénzek előirányzata nem változott.** A teljesítési adat 16.948 e Ft.

A **felhalmozási költségvetési bevételek előirányzat növekedése 155.035 e Ft,** melyet a fentiekben ismertetett tényezők váltottak ki. A teljesítés 537.400 e Ft, mely 64% szintet jelent.

A **finanszírozási bevételek** előirányzatának növekedése **2.268.016 e Ft.** Ebből 751.938 e Ft a likvid hitelek felvételéből adódik (Travill hitel 200.000 e Ft, folyószámlahitel negyedéves megújítása 551.938 e Ft). Az előző évi maradvány korrekciója miatt az előirányzat 16.078 e Ft-tal emelkedett. A hosszú lejáratú hitel felvételének előirányzata 1.500.000 e Ft-tal emelkedett, ami a kieső adóbevételek pótlását jelenti. A megemelt 4 mrd Ft hitel Kormányzati engedélyeztetése folyamatban van.

A finanszírozási bevételek teljesítése 4.447.256 e Ft. A hitelek állományának részletezését a 31. számú melléklet tartalmazza.

**Összességében az Önkormányzat bevételi előirányzatának növekedése a III. negyedév végére (a 2016. 08.03-ai előirányzat módosítást is magában foglalóan) 799.566 e Ft volt. A bevételek teljesítése 9.692.997 e Ft összegben történt, ami 64 %-os teljesítési szintnek felel meg. A befolyt bevételek 46 %-át a finanszírozási bevételek alkotják.**

**KIADÁSOK**

**MŰKÖDÉSI KIADÁSOK**

**A személyi juttatások előirányzata 768 e Ft növekedést** mutat.

A személyi juttatások teljesítése 1.078.854 e Ft a III. negyedévben, ami 73 %-os, közel időarányos teljesítésnek felel meg.

**A munkaadót terhelő járulékok előirányzata 3.149 e Ft-tal növekedett.** A teljesítés 300.624 e Ft, ami 72 %-os teljesítési szintet mutat.

**A dologi kiadások előirányzatának növekedése 105.339 e Ft.** A növekedés szinte valamennyi dologi kiadásnál megfigyelhető:

* készletbeszerzés 3.488 e Ft.
* kommunikációs szolgáltatások - 168 e Ft
* szolgáltatások 64.078 e Ft
* kiküldetés, reklám, propaganda - 1.206 e Ft
* befizetések, egyéb dologi kiadások 39.147 e Ft

A szolgáltatásoknál a karbantartási, a közvetített és az egyéb dologi kiadások okozták az előirányzat növekedését. A különféle befizetések és egyéb dologi kiadások előirányzat növekedését, az áfa fizetési kötelezettség növekedése okozta.

A dologi kiadások teljesítése a III. negyedév végére 1.765.411 e Ft összegben történt. Ez 71 %-os teljesítési szintet jelent.

**Az ellátottak pénzbeli juttatásainak előirányzata 8.944 e Ft növekedést mutat,** amit főként a gyermekétkeztetésben megjelenő igények okoztak. A teljesítés 81.889 e Ft. Ennek részletezését a 10.2. számú melléklet tartalmazza.

**Egyéb működési kiadások előirányzata 35.434 e Ft-tal növekedett.** Ebből az általános tartalék előirányzatának növekedése 44.041 e Ft, Az előirányzat csökkenése figyelhető meg az elvonások és befizetések területén 5.868 e Ft, az államháztartáson belülre adott támogatásoknál 2.095 e Ft összegben. Az államháztartáson kívülre adott támogatások 268 e Ft növekedést mutatnak.

A III. negyedév végi teljesítés 237.175 e Ft, ami tartalmazza az államháztartáson belülre és kívülre adott működési támogatásokat is. Ezek részletezését a 10.3.-10.8. számú melléklet tartalmazza.

**A működési költségvetési kiadások előirányzata összességében 153.634 e Ft-tal növekedett. A III. negyedév végi teljesítés adata 3.463.953 e Ft, ami 68 %-os teljesítést jelent.**

**FELHALMOZÁSI KIADÁSOK**

**A beruházási kiadások előirányzatának csökkenése 8.325 e Ft,** ami beruházási feladatok áttekintésnek korrekciójaként jelenik meg. A teljesítés 2.538.224 e Ft a III. negyedév végére, ami 73 %-os teljesítési szintnek felel meg a módosított előirányzathoz képest.

Ennek tételenkénti részletezését a 14. számú melléklet mutatja be.

**A felújítási kiadások előirányzatának csökkenése 25.753 e Ft.** A teljesítés 44.142 e Ft, ami mindössze 26 %-os teljesítést jelent.

Ennek tételenkénti részletezését a 15. számú melléklet mutatja be.

**Egyéb felhalmozási kiadások előirányzata 71.928 e Ft csökkenést** mutat a sportcsarnok építésének átütemezése miatt. A teljesítési adat 138.615 e Ft.

Ennek tételenkénti részletezését a 16. számú melléklet tartalmazza.

**A felhalmozási költségvetési kiadások előirányzata 106.006 e Ft-tal csökkent.** A III. negyedéves teljesítési adat 2.720.981 e Ft, ami 70 %-os teljesítési szintet jelent.

**A finanszírozási kiadások előirányzata 751.938 e Ft növekedést** mutat, amit a Travill Invest 200.000 e Ft év közbeni kölcsönének és a folyószámlahitelnek 551.938 e Ft-os visszafizetése eredményezett. A III. negyedév végi teljesítési adat 3.001.963 e Ft.

**Az irányító szervi támogatás előirányzata,** ami az intézmények finanszírozását jelenti**, 7.441 e Ft-tal csökkent**. Ennek intézményenkénti megoszlása az alábbiak szerint alakul:

GAMESZ - 1.286 e Ft

Polgármesteri Hivatal 8.630 e Ft

Meseliget Bölcsőde 150 e Ft

Könyvtár 9 e Ft

Művelődési Ház 25 e Ft

Idősek Otthona - 14.969 e Ft

A Hivatal esetében az óvodai és az iskolai gyermekétkeztetés miatt kellett megemelni az előirányzatot, mivel átalakításra került a korábbi étkezési támogatási rendszer.

Az irányító szervi működési támogatás III. negyedéves teljesítése 1.407.450 e Ft, ami 69 %-os teljesítési szintet jelent a módosított előirányzathoz viszonyítva.

**Az Önkormányzat kiadási előirányzata növekedése 799.566 e Ft, melynek következtében a költségvetési főösszeg az eredeti 14.244.458 e Ft-ról 15.044.024 e Ft-ra módosul. A III. negyedéves teljesítés összege 9.186.897 e Ft, ami a módosított előirányzat 61 %-nak felel meg.**

**Kérem a tisztelt képviselő-testületet a fentiekben ismertetett 2016. 09. 30-ai előirányzat módosítás és a csatolt rendelettervezet elfogadására, valamint a III. negyedéves teljesítési adatok jóváhagyására.**

**Rendeletalkotási javaslat:**

Veresegyház Város Önkormányzatának Képviselő-testülete megalkotja a …/2016. (XI.….)számú rendeletét a 2/2016. (II. 29.) számú, a 2016. évi költségvetésről szóló rendeletének módosítására.

Határidő: azonnal

Felelős: Pásztor Béla polgármester

Kihirdetésért felelős: Garai Tamás jegyző

**Határozati javaslat**

/2016. (XI. .) Kt. számú határozat:

A képviselő-testület a 2016. évi költségvetés III. negyedévi megvalósításáról szóló tájékoztatót elfogadja.

Határidő: azonnal

Felelős: Pásztor Béla polgármester

Veresegyház, 2016. november 02.

Pásztor Béla

polgármester